
Holland nyelv 


A Wikipédiából, a szabad enciklopédiából 


A holland, régiesen németalföldi (Nederlands C< 
Nederlands ) a germán nyelvek nyugati ágába tartozó 
nyelv, melyet körülbelül 22 millió ember beszél. A 
Belgium északi részén beszélt flamand gyakorlatilag 
azonos vele, a különböző elnevezés a politikai 
megosztásra utal. A kettőt együtt szabatosabban 
németalföldi nyelvként emlegetik. Legközelebbi rokona 
az afrikánsz, vagy más néven búr nyelv, amely eredetileg 
a hollandból alakult ki. A dél-afrikai holland telepesek 
nyelvjárásai távol az anyaországtól jelentősen 
differenciálódtak, s felvettek német, francia, fríz és 
bennszülött elemeket is. A holland és az afrikánsz 
beszélők kölcsönösen megértik egymás szavát. 

Története 


A nyugati germán nyelvek egyrészt az egykori törzsek 
(fríz, szász, frank, bajor és sváb) szerint oszthatók fel, 
másrészt aszerint, hogy milyen mértékben vettek részt az 
ófelnémet hangeltolódásban. A mai holland nyelv jórészt 
az ófrankból származik, amely csak 600 körül különült el 
a többi alnémet nyelvjárástól. 


Holland nyelv 

Nederlands 

Kiejtés [' ne: dsrlants] C kiejtése^ 

Terület Hollandia, Belgium, 

Suriname, Áruba, 
Curagao, Sint Maarten, 
Francia Flandria 

Beszélők száma 22 millió fő 

Nyelvcsalád Indoeurópai nyelvcsalád 

Germán nyelvek 
Nyugati germán 
nyelvek 

Alfrank nyelvek 

Holland nyelv 

Latin írás (holland ábécé 
48. 


írásrendszer 

Rang 


Hivatalos állapot 

Hivatalos 6 országban 

Áruba 

| | Belgium 
™ Curagao 
“ Hollandia 
^ Sint Maarten 
SS Suriname 
4 szervezetben 
Benelux 

Karib-tengeri Közösség 

Dél-amerikai Nemzetek 
Uniója 

Európai Unió 

Gondozza Holland Nyelvunió 

Nyelvkódok 
ISO 639-1 ni 














































A legkorábbi ránk maradt holland nyelvemlék („ Hebban 
olla vogala nestas hagunnan, hinase hic enda tu, wat 
unbidan we nu” - „Már minden madár elkezdett fészket 
rakni, csak te és én nem, mire várunk hát”) 1100 körül 
keletkezett egy flamand szerzetes tollából, az angliai 
Rochester kolostorában. 


ISO 639-2 


ISO 639-3 


nld (T) 
dut (B) 

nld (http://www.sil.or 
g/iso639-3/documentati 
on.asp?id=nld) 


Korábbi nyelvemlékek is vannak ugyan: „Vzsc flot aftar 
themo uuatare” - „Egy hal úszott a vízben” és a 900 körül 
íródott „Gelobistu in got alamehtigan fadaer” - „Hiszel-e 
Istenben, mindenható Atyában”, de vitatott, hogy ezek 
valóban óhollandul vannak; Luc De Grauwe professzor, a 
ghenti egyetem tanára inkább óangolnak tartja őket. 
Ebben a korban ugyanis a nyugati germán nyelvek még 
kevéssé távolodtak el egymástól, így nem könnyű 
különbséget tenni köztük. 

Az egységesülés a középkorban indult el, különösen a 
burgundi herceg brüsszeli udvarának befolyása alatt. 




Holland nyelv a világban 

A Wikimédia Commons tartalmaz 
Nederlands témájú 
médiaállományokat. 


Ebben az időben a köznyelv alapja a flandriai és 
brabanti nyelvjárás lett. A XVI. században 
felerősödött az egységesülés folyamata, ekkor 
már az antwerpeni polgárság nyelvhasználata 
alapján. 1585-ben Antwerpen a spanyol 
hadsereg kezébe került, sokan Holland 
tartományba (értsd: a mai Hollandia nyugati részére) menekültek, erős hatást gyakorolva az ottani 
dialektusokra. 1618-ban elkészült az első nagyobb holland bibliafordítás, amit a fiatal Holland 
Köztársaságban bárki megértett. Ez különböző alszász nyelvjárások elemeit is felhasználta ugyan, de 
nagyrészt a hollandi polgárság nyelvén íródott. 

A legkorábbi ránk maradt holland nyelvemlék, a Hebban 
olla vogala nestas hagunnan,... 


Elnevezései más nyelveken 


Hollandia és Belgium mozgalmas történelme miatt a nép és a nyelv elnevezései jóval változatosabb képet 
mutatnak, mint más népek, nyelvek esetében. 

Az angol Dutch szó az ógermán theodisk- bői ered, ami népit, hazait jelent (az alapszava pedig egész 
egyszerűen törzset - nem ritka népi önelnevezésekben, hogy az alapjelentés egyszerűen „ember” legyen); 
idővel a nemzetközi és tudományos élet, az írásbeliség, az oklevelek és az egyház latinjával szemben. 
Ugyanez a szó a németek önelnevezése, a deutsch, és ennek a tőnek egy régies alakja őrződött meg az olasz 
tedesco-ban is. A szó persze nem egyenes ágon öröklődött a modern angolba, hanem a németből vette át; az 
angolok valaha dutchnak neveztek minden, a kontinensen élő germán nyelvű népet. Peter Heylyn 1677-ben 
megjelent Cosmography in four books containing the Chronography and History of the whole world című 
könyvében dutchnak nevezi azt a nyelvet, amit Magyarország egyes vidékein beszéltek. Persze a németre 
gondolt. 

A hollandok önmagukat és nyelvüket Nederlands- nak, magyarul németalföldinek nevezik (szó szerint: 
alföldi ). Ezt a szót használja még az afrikánsz (Nederlands), az alnémet (nederlannsch), az angolszász 
(niőerlandisc), a baszk (neerlandera), a dán (nederlandsk), az eszperantó (nederlanda), a francia 
(néerlandais), a fríz (nederlánsk), a latin (nederlandiensis), a lengyel (niderlandzki), a német 
(niederlandisch), a norvég (nederlandsk) és a román (neerlandeza), de példának okáért a szlovén nyelv is 
nizozemski, nizozemscina névvel illeti, ami szó szerint annyit tesz mélyföldi. 





























Németalföld legfontosabb tartományának, Hollandnak a nevét vette át a magyar nyelv, valamint a dán 
(hollandsk), az észt (hollandi keel), az ír (ollainnis), az izlandi (hollenska), a német (holldndisch), a jiddis 
(UPTlJ^Kn, holendish), az olasz (olandese) és a román (olandezá), sőt az említett szlovén is ismeri a 
holandski, holandscina elnevezést, ám ennek használata igen ritka a nizozemski- hez képest Szlovéniában. 

Spanyolul a hivatalos elnevezése neerlandés (francia átvétel), de a Spanyol Királyi Akadémia által éppúgy 
elfogadott és használatos az holandés szó is (amely szigorú értelemben véve csak a Hollandban beszélt 
nyelvjárás neve). 

Egy másik tartomány, Flandria nevét alkalmazza a nyelvre a dán (flamsk), a török (flemenkge), továbbá néha 
a magyar (flamand) és az angol (Flemish). 

Az indonéz belanda elnevezés annyit tesz: fehér ember; a szó nyilván a holland telepesek emlékét őrzi. A 
nederlands, tehát alföldi szó szerinti fordítása a cseh nizozemstina és a szlovén nizozemscina. Ismeretlen 
eredetű a walesi iseldireg és a komi iseldiryek. 

Hangtana 


Hangtanilag a holland az alnémet nyelvekhez, nyelvjárásokhoz áll közel, hiszen a felnémet hangváltásban 
nem vett részt. 

Nyelvtana 


Nemek 

A germán alapnyelvi hím- és nőnem a hollandban összeolvadt, ilyenformán a főnevek két csoportra 
oszlanak: közneműekre (de névelővel) és semlegesekre (hét névelővel). A legtöbb nyelvkönyv így, de és 
hét- szavakként említi őket. A két nyelvtani nem összeolvadása egyébként a legutóbbi időben következett be: 
Zugor István 1968-ban megjelent holland-magyar szótára, hasonló korabeli más nyelvkönyvekkel együtt, 
még külön jelzi a hím- és a nőnemet. Nyelvvédők panaszai szerint a semlegesnem is beolvadóban van. 

A szavak nemét nem határozza meg semmilyen szabály, bár néha a végződésből sejthető (például -ij és -ing 
végű szavak közneműek). A némettudás is segítséget nyújthat a nemek megállapításában, hiszen a német 
hím- és nőnemű szavak a hollandban jobbára közneműek, a német semleges szavai pedig jobbára a 
hollandban is semlegesek. Viszont kivételek is akadnak: például das Autó a németben semleges, de autó a 
hollandban köznemű, die Prosa a németben nőnemű, hét próza a hollandban semleges. 

Előfordul, hogy a névelőnek jelentésmegkülönböztető szerepe van: de portier portást jelent, hét portier az 
autó ajtaját. De blik jelentése pillantás, hét blik-é bádog. Egyes szavak esetében a névelő a jelentést nem, de 
a stílust módosítja: schilderij festményt jelent, de névelővel irodalmias, hét névelővel köznyelvi stílusban. 


Névszók 

A szintetikus germán névszóragozás a hollandban eltűnt, illetve analitikussá vált, ragok helyett elöljárókkal 
fejezik ki a nyelvtani viszonyokat, a birtokos esetet a van elöljáróval: hét huis van de vrouw - „a nő háza”, a 
részes esetet az aan szóval: geeffooien aan de kelner - „adj borravalót a pincérnek”. 

Az analitikus szerkezetek előbb délen, Belgiumban hódítottak teret (ugyancsak a legutóbbi időben, talán 
éppen az analitikus francia nyelv hatására), majd innen terjedtek észak felé. A régies, németre emlékeztető 
rágós főnevek és névelők ma már csak egyes állandósult kifejezésekben élnek, például Beatrix koningin dér 





Nederlanden - „Beatrix, Hollandia királynője” (ez áll a holland euróérméken). 


Igék 

Szabályos igék: A szó szoros értelmében csak két igeidő létezik, de a nézőponttal és alakkal újabb igeidőket 
hozhatunk létre, mint a befejezett, jövő. A hollandban összesen nyolc alap igeidő létezik. 

Egyéb ragozások: feltételes mód, folyamatos mód, felszólító mód, szenvedő alakok, kötőmódok. 

Rendhagyó igék: a legtöbb rendhagyó holland ige csak a múlt és befejezett igeidőkben rendhagyó. Ezeket az 
igéket más néven erős igéknek is nevezzük, a gyenge (szabályos) igékkel szemben. 

Segédigék: Akárcsak az angolban, a hollandban is használatosak segédigék. A befejezett igeidőkben 
használatosak, illetve az eredeti ige jelentésének módosítására. 

A hollandban gyakori a több tagból álló összetételek képzése. Ezen szokásukat az igékre is alkalmazzák. Az 
összetett ige egy igéből és egy másik szóból áll össze. A szétváló összetett igék ragozáskor szétesnek - 
vissza az eredeti darabjaikra -, a nem szétválóak sértetlenek maradnak. 

Helyesírása 


A holland helyesírás egyik érdekes fejezete a hosszú magánhangzók írásmódja: ha a szó utolsó szótagjában 
állnak, kettőzve írjuk őket, más esetekben csak egy betűvel, annak ellenére, hogy a kiejtésük nem változik. 
Például az ik maak (én csinálok, ejtsd ik mák ) kifejezést két a-val írjuk, a ze maken -1 (ők csinálnak, ejtsd zö 
mákö ) eggyel, mert a ragozott alakban a hosszú magánhangzó már nem az utolsó szótagban van. Ugyanez a 
viszony van a boom (fa, ejtsd bóm ) szó és többes számú alakja (bőmén, ejtsd bómö ) között. Összetett 
szavakban a tagok külön értelmezendők, az első tag végén is kettőzve írjuk a hosszú magánhangzót, például 
a raadhuis (városháza) szóban. 

■ Ennek magyarázata 

■ A holland nyelvben megkülönböztetünk zárt és nyílt szótagokat: 

Zárt: 


bed - [bed] 
grot - [hhrot] 


Nyílt: 


ma-ken - [mákan] 
gro-te - [hhróta] 

Nyílt szótagban lévő szimpla magánhangzókat hosszúnak kell ejteni 

■ csinálni - maken [mákan] 

■ Az igetövet az -en levágásával 'mak'-t kapnánk. Ennek kiejtésében az a-t röviden ejtjük, így 
tehát elveszne a hosszúsága. Hogy megtartsuk, meg kell kettőznünk. így tehát a helyes tő: 
'maak' 

E/l Ik maak (tő); 

E/2 Jij maakt (tő+t); Maak jij? (tő); 

E/3 Hij/Zij/Het maakt (tő+t); 




T/l Wij maken (főnévi igenév); 

T/2 Juliié maken (főnévi igenév); 

T/3 Zij maken (főnévi igenév); 

■ Szó végén nem állhat két azonos mássalhangzó, tehát a drukkén (nyomtatni) ige töve druk. 
Ezen szabály értelmében a ’t' betűre végződő igetövű főnevek nem kapnak személyragot E/2 
és E/3-ban. 

weten (tudni), eten (enni) 

E/l Ik weet, eet (tő); 

E/2 Jij weet, eet (tő+t); Weet jij? Eet jij? 

E/3 Hij/Zij/Het weet, eet (tő+t); 

T/l Wij weten, eten (főnévi igenév); 

T/2 Juliié weten, eten (főnévi igenév); 

T/3 Zij weten, eten (főnévi igenév); 

■ Szó végén soha nem állhat v, helyette f-et írunk, z sem, helyette s-et. 

schrijven (írni) igének a töve tehát schrijf; 

leven (élni) igetöve leef; 

reizen (utazni) igetöve reis; 

lezen (olvasni) igetöve lees 

Egyéb példák: 

huizen (házak) egyes száma huis; 

brieven (levelek) egyes száma brief 

■ A magánhangzó feletti két pont (holland neve trema ) nem hangváltást jelez, mint a németben: 
azt mutatja, hogy a betűt külön, a szomszédos betűktől függetlenül kell ejteni, tehát az nem 
egy diftongus része. Például Izrael nevében az ae betű kapcsolatot aa-nak(!) megfelelő 
hanggal jelölnék, ha nem lenne ott a két pont. Összetett szavakban is alkalmazzák, ha a 
szóhatárokon magánhangzók kerülnek egymás mellé. Ilyenkor magyar szemnek egészen 
furcsa szóalakok is létrejöhetnek, akár három-négy azonos betű is állhat egymás mellett, 
például tweeéntwintig (^huszonkettő, tulajdonképpen twee-en-twintig). 

■ Ha egy szó, illetve szótag hangsúlyos ejtését írásban is jelölni akarják, vesszőt tesznek a 
magánhangzóra. Például anu (=most, ejtsd nü) szót reklámtáblákon gyakran látni ékezettel 
(nú), ha egy „csak most” érvényes leárazásra hívják fel a figyelmet. Ha a hangsúlyos szótag 
hosszú magánhangzót tartalmaz, mindkét betűre kiteszik a vesszőt: een hond (=egy kutya, itt 
az een határozatlan névelő) - één hond (=egy kutya, itt az één számnév, tehát egy darab 
kutyáról van szó). Een és één kiejtése nem azonos. Az een mint határozatlan névelő kiejtése 
rendhagyó: [on]. Az één kiejtése [é(j)n]. Ezenkívül a vessző jövevényszavakban is előfordul 
(például café). 

További információk 
Kapcsolódó szócikkek 

■ Az afrikaans és a holland nyelv összehasonlítása 

A lap eredeti címe: „https://hu.wikipedia.org/w/index.php?title=Holland_nyelv&oldid=22745030” 

A lap utolsó módosítása: 2020. június 13., 16:25 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 







